
2026 жылдың ІІІ тоқсан бойынша  атқарылған мемлекеттік қызметтер көрсету сапасы туралы
          Мемлекеттік көрсетілетін қызметтер тізіліміне сәйкес жергілікті атқарушы органдар мемлекеттік органдар, «Азаматтарға арналған үкімет» мемлекеттік корпорациясы, «Электрондық үкімет» веб-порталы және көрсетілетін қызметті берушінің ақпараттық жүйелері арқылы мемлекеттік қызметтің 44 түрін көрсетеді.
         2026 жылдың ІІІ тоқсан қорытындысы бойынша жергілікті атқарушы органдар 31 649 мемлекеттік қызмет көрсетті, оның ішінде:
· қағаз түрінде – 761;
· көрсетілетін қызметті берушілердің кеңсесі арқылы баламалы негізде қағаз түрінде көрсетілген, алайда веб-портал арқылы алуға болатын қызметтер – 524;
· «Азаматтарға арналған үкімет» мемлекеттік корпорациясы арқылы – 2 253;
· электрондық түрде – 28 111
· Электрондық форматтағы мемлекеттік қызметтердің үлесі 88,8 %  құрады.
           Мемлекеттік қызмет көрсетуден негізді бас тартулар саны 6 311;
           Жұмыспен қамту бөлімінде «Семей ядролық сынақ полигонындағы ядролық сынақтардың салдарынан зардап шеккен азаматтарды тіркеу, біржолғы мемлекеттік ақшалай өтемақыны төлеу және куәлік беру» мемлекеттік қызметі бойынша негізді бас тартулардың негізгі себебі – тұрғылықты жері бойынша тіркеудің, сондай-ақ Семей қаласында тұрғанын растайтын құжаттардың болмауы.
            2026 жылдың ІІІ тоқсан арналған мемлекеттік қызметтер көрсету сапасын бақылау жөніндегі бекітілген іс-шаралар жоспарына сәйкес мемлекеттік қызметтер көрсету саласындағы заңнама талаптарының сақталуына  5 бақылау іс-шарасы өткізілді, оның ішінде 2 жоспарлы тексеру және де  3 жоспардан тыс тексеру жұмыстары жүргізілді.
            Қала бойынша барлығы 3 өзіне-өзі қызмет көрсету бұрышы жұмыс істейді. Әрбір аймаққа мемлекеттік қызметтерді ХҚКО-ға бармай-ақ электрондық форматта алуға азаматтарға көмек көрсететін жауапты қызметкерлер бекітілген.
            Азаматтарды мемлекеттік қызметтерді көрсету тәртібі мен мерзімдері туралы хабардар ету, сондай-ақ «Электрондық үкімет» веб-порталын кеңінен насихаттау мақсатында жергілікті атқарушы органдар есепті кезеңде 95 ақпараттық-түсіндіру іс-шарасын өткізді. Іс-шаралардың басым бөлігі әлеуметтік желілердегі жарияланымдар арқылы ұйымдастырылды. Жалпы қамту саны                                                   5 235  адамды құрады.


